## Pravilnik o mjerama za suzbijanje i iskorjenjivanje njukaslske bolesti

### NN 67/1991 (12.12.1991.), Pravilnik o mjerama za suzbijanje i iskorjenjivanje njukaslske bolesti

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 28.stavka 57. Zakona o zdravstvenoj zaštiti životinja
i veterinarskoj djelatnosti ("Narodne novine", br.52/91), ministar
poljoprivrede, šumarstva i vodoprivrede donosi

## PRAVILNIK

### o mjerama za suzbijanje i iskorjenjivanje njukaslske bolesti

Članak 1.

Ovlm se pravilnihom propisuju mjere za suzbijanje i iskorjenjivanje
njukaslske bolesti.

Članak 2.

Pod jatom peradi u intenzivnoj proizvodnji (farmama), prema ovom pravilniku
razumijeva se skupina peradi u jednoj ili više ograđenih nastambi. Pod
jatom peradi u intenzivnim uvjetima,prema ovom pravilniku,razumijeva se
sva perad u većem broju dvorišta ili u cijelom naselju.

Članak 3.

Oboljelom od njukaslske bolesti smatra se perad za koju se kliničkim,
patoanatomskim i laboratorijshim pretragama dokaže da boluje· od njukaslske
bolesti, te neposredno izdvajanjem virusa ili posredno serološkim pretragama
utvrdi bolest.

Članak 4.

Ako se utvrdi njukaslska bolest peradi u nastambama, dvorištima i naseljenim
mjestima, naredit će se oce mjere:

1. zatvaranje zaraženih nastambi, dvorišta i naselja;

2. zabrana prometa peradi, mesa i proizvoda peradi, jaja i perja iz
zaraženih nastambi, dvorišta i naseljenih mjesta;

3. eutanazija peradi oboljelih od njukaslske bolesti u nastambi ili
u dvorištu i neškodljivo uklanjanje leševa uginule i eutanizirane peradi;

4. zabrana klanja peradi iz zaražene nastambe i zaraženog dvorišta;

5. zabrana održavanja tržnica, sajmova, izložbi i drugih smotri u zaraženim
mjestima;

6. uništavanje ili sterilizacija hrane, zatečene u zaraženoj nastambi,
namjenjene peradi;

7. dezinfekcija, desinsekcija i deratizacija zaraženih zastambi i neposredne
okolice;

8. Pakiranje stajskog gnoja iz zaraženih nastambi i zabrana njegove
upotrebe najmanje mjesec dana od dana završetka pakiranja;

9. zabrana rada inkubatora u naseljenim mjestima, ako ti inkubatori
služe za neposredno stavljanje jednodnevnih pilića u promet.

Članak 5.

Sva jata peradi na farmama i reprodukcijska jata moraju biti imuna protiv
njukaslske bolesti. Laboratorijska provjera imunosti obavlja se postupkom
inhibicije hemaglutinacije i ELISA prije i nakon cijepljenja i obvezna
je za sva jata peradi. Broj ili postotak uzoraka krvnih seruma, što određuje
nadležni veterinarski inspektor, laboratorijski se pretražuje temeljem
prethodno pribavljenog mišljenja ovlaštene dijagnostičke organizacije.

Članak 6.

U jatima peradi kod individualnih držalaca u ekstenzivnim uvjetima uzgoja
obvezno je održavati imunost protiv njukaslske bolesti zaštitnim cijepljenjem
koje se u tim jatima provodi najmanje dva puta godišnje.

Članak 7.

Smatra se da je njukaslska bolest prestala u zaraženom jatu odnosno
zaraženom prostoru kada od posljednjeg uginuča ili eutanazije peradi u
tom jatu ili dvorištu protekne najmanje 30 dana, uz uvjet da su provedene
i sve druge naredene mjere.

Članak 8.

Na dan stupanja na snagu ovoga pravilnika prestaje važiti Pravilnik
o mjerama za suzbijanje i iskorjenjivanje njukaslske bolesti peradi ("Službeni
list SFRJ", br. 39/88).

Članak 9.

Ovaj pravilnik stupa na snagu osmoga dana od dana objave u "Narodnim
novinama".

Klasa: 322-01/91-01/501

Urbroj : 525-01-91-1

Zagreb, 5. prosinca 1991.

Ministar poljoprivrede, šumarstva i vodoprivrede

**Ivan Tarnaj, dipl. ing., v. r.**

Pravilnik, NN 67/1991-1786